Yal agdud deg umaḍal akk yettidir deg yiwen n unezgum meqqren, sked akken ur yexdim ur yeṣṣaweḍ ara ad as-d-yaf tifrat, anezgum-agi d : « ugur n uxeddim » i yuɣen akk imdanen n yal timetti, ɣef waya nekk ad d-mmeslayeɣ ɣef wugur-agi deg wAt Buɣerdan At Ḥiğa anida tuget n yimezdaɣ-is ttidiren deg unezgum-agi i d-yeɣlin fell-asen aṭas aya, ma uɣaleɣ ɣer leḥsabat iyi-dfkan seg tɣiwant ɣef umḍan n yicumaren deg useggas n 2008 yewweḍ 70 %, ama d ilmeẓẓyen ama d tilmeẓẓyin ladɣa wid d tid i d-yeffɣen s yigerdasen seg tseddawiyin ama d tid n Tizi Wezzu neɣ tid beṛṛa n Tizi Wezzu, tiggunin n tɣemmar d umenṭaṛ deg yiberdan ttunefkent i yilmeẓẓyen, ma d tilmeẓẓyin ggunint axxam, llant tid i ixeddmen abṛudi, aqerdac, aẓeṭṭa…